JohanHeinsen/ENO huggingface dataset:
Lolland-Falsters Stifts-Tidende, 1840-03-27
Som nogle af de vigtigste Puncter for Sammenligningen har Selskabet troet her at burde nævne Følgende: hvorledes og i hvilken Grad Landeiendommene ere fordeelte i større og mindre; om der i de Lande, med hvilke Sammenligningen skeer, ere Familie-Eiendomme, der svare til vore Lehn- og Stamhuse, om der gjøres Forskjel imellem Hovedgaarde og Bøndergods, og hvori da Forskjellen bestaaer, navnligen om der gives privilegerede Landeiendomme, som ganske eller tildeels ere frie for Skatter eller andre Byrder, der ellers i Almindelighed paahvile Landets Jorder, om de mindre Landeiendomme i Almindelighed ere i Selv eieres Hænder eller dyrkes af Fæstere eller Forpagtere; om Lovene indeholde noget Baand paa Bøndergodsets Benyttelse, der svarer til den Forpligtelse at bortfæste samme, som vore Love hjemle, samt om Selveierne i Almindelighed ere fuldkomne Eiere eller Arvefæstere; hvorvidt Lovgivningen har indskrænket Landeiendommenes Udstykning eller Sammenlægning; om Landeiendoms Erhvervelse staaer lige, og med samme Rettigheder, aaben for Enhver Jndlænding og Udlænding; hvorledes Eiendoms-Erhvervelserne ere betryggede og Hypothekvæsenet indrettet; hvilken Jndflydelse Arve Lovgivningen og de Regler, der gielde for Boets Behandling efter den ene Ægtefælles Død, have paa Landeiendommenes Vedligeholdelse, Afhændelse eller Deling; om og hvorvidt Jagtretten følger Grundeiendommen, eller er forbeholdt visse større Grundbesiddere saaledes, at disse kunne udøve samme paa anden Mands Grund; under den første Forudsætning: om og hvorvidt Jagtret og Grundeiendom ved Contract kunne afsondres fra hinanden, og under den sidste Forudsætning: hvorvidt der er hjemlet den ikke jagtberettigede Grundeier, eller vel endog Forpagter, Fæster o. s. v. Ret til Erstatning for den Skade, der tilføies dem paa Hegn, Afgrøde &c. ved det Vildt, som trænger ind paa deres Grund;
Lolland-Falsters Stifts-Tidende, 1840-03-27
Det kongelige danske Landhuusholdningsselskab, den 16de Marts 1840. Collin. A. S. Ørsted. J. J. Ansgaard. Hald.
Lolland-Falsters Stifts-Tidende, 1840-03-27
Jndbydelse. til et Actieselskab for Oprettelsen af et Maskin=Hørgarnspinderi i Kjøbenhavn.
Lolland-Falsters Stifts-Tidende, 1840-03-27
Subscriptions-Betingelser. hvorefter undertegnede Direction for den mercantileJndustriforening indbyder til Subscription, paa Actier til Oprettelsen af et Maskin=Hørgarnspinderi i Kjøbenhavn. a) Selskabets Capital bestemmes foreløbigen til 150,000 Rbd. r. Sølv, der sammenskydes ved 1500 Actier, hver til et nominelt Beløb af 100 Rbd. r. S. b) Ved Subscriptionen, der skeer hos Handelshuset Zinn & Søn, her i Staden, bliver paa hver Actie indbetalt 5 pCt. eller 5 Rbd. pr. Actie, den indkomne Sum bliver deponeret i Banken. Jndskudet tilbagebetales, hvis Selskabet ikke kommer i Stand inden 3 Maaneder efter den Tid, da Subscriptionen er begyndt. c) For at tilveiebringe den størst mulige Garanti, sammenkaldes, saasnart 500 Actier ere tegnede, Subscribenterne, for, om det maatte ønskes, at vælge en Comitee af sagkyndige Mænd, der anmodes om, paa det Nøieste at drøfte den al offentliggjorte, af Hr. Fabrikør Grove opstillede Beregning; fører den derom afgivende Betænkning til et fra denne væsentligt afvigende Resultat, skal det være Subscribenterne forbeholdt at træde tilbage, og da at erholde i Løbet af 14 Dage, efterat Comiteebetænkningen er bekjendtgjort i Aviserne, de erlagte 5 pCt. udbetalte. Melde de sig ikke inden 14 Dage, ansees de som Jnteressenter. d) Naar 1000 Actier ere tegnede, sammenkaldes inden 14 Dage en Generalforsamling, hvori Selskabet constituerer sig. Naar 1500 Actier ere tegnede, sluttes Subscriptionen. I denne Generalforsamling bliver vedhæftede Statut udkast forelagt til Raadslagning, Antagelse eller Forkastelse, Jndtil den endelige Antagelse af Statuterne, gjælder Udkastet som provisorisk Statut.
Lolland-Falsters Stifts-Tidende, 1840-03-27
Foruden de 5 pCt. der ere indbetalte ved Subscriptionen, betales endvidere 5 pCt. ved Jnterimsactiens Modtagelse, strax efter at Selskabet er constitueret. Senere Jnd betalinger har den af Generalforsamlingen valgte Bestyrelse at bestemme, dog maa ingen være større end 20 pCt. eller 20 Rbd. pr. Actie hver Gang. Til hver Jndbetaling maa den indkaldes 3 Gange i Handels- og Jndustri-Tidenden, den Berlingske Avis, samt Adresse-Avisen, og det første Avertissement hver Gang i det Mindste 2 Maaneder for Betalings tiden. Ved hver Jndbetaling bliver Jnterimsactien ombyttet med en ny Jnterimsactie, der lyder paa det hele indbetalte Beløb. 9) Den, der ikke præsterer Jndbetalingen til den fastsatte Tid, vil derved saavel have tabt al sin Ret som Actionair som og Krav paa det alt erlagte Jndskud, til Fordeel for Selskabets Kasse. De respective Promesser eller Jnterims actier ere da ugyldige, og intet Krav kan desangaaende senere gjøres. En ny Jnterimsactie vil blive udstædt og solgt under et andet Løbenummer i den casseredes Sted. b) Efter at Actiebeløbet er heelt indbetalt udstædes Actien mod den sidste Jnterimsacties Tilbagelevering; indtil da træder Jnterimsactien i Actiens Sted, og denne qvalificerer Jhændehaveren til de fulde Rettigheder som Actionair, samt paalægger ham dennes Forpligtelser. 2) Enhver Actie tilstæder lige Andeel i Selskabets samtlige Eiendomme og Fordele, samt udsætter for ligestore Tab, men er kun bindende for Eieren efter dens nominelle Værdies Størrelse. b) Enhver Actie bliver forrentet med 4 pCt. pro Anno af den Sum, der var indbetalt ved foregaaende Termins Slutning, i de lovbestemte Juni og December Terminer, mod Tilbagelevering af et Rentebeviis, der udgives med den første Jnterims=Actie. Renten beregnes først fra den Tid, Establissementet er traadt i Virksomhed, og den første Rente indbetales i den derpaa følgende Termin. Kjøbenhavn den 2den Marts 1840. Directionen for den mercantile Jndustriforening. De, som maatte interessere sig for denne Sag, og ønske at være i Besiddelse af Jndbydelsen, Subscriptionsbetingelserne samt Udkast til Statuter for Selskabet, kunne erholde samme gratis paa nedentegnede Comptoir. De, som ønske at tage Actier, anmodes om at henvende sig i portofrie Breve til Dhrr. dinn & Søn i Kjøbenhavn. Adressecomptoiret i Nykjøbing d. 26 Marts 1840.
Lolland-Falsters Stifts-Tidende, 1840-03-27
Kjøbenhavnsposten. For at bidrage til at dette Dagblad – hvis Hovedtendents, som bekjendt, er at virke for de constitutionelle Principers Udbredelse og at modvirke Misbrug, i alle Grene af Statstyrelsen – kan vinde en endnu større Circulation i Provindserne, er Prisen paa samme for alle udenbyes Abonnenter, fra April Qvartals Begyndelse nedsat fra 18 Mk. 8 s. til 16 Mk. 8 s. qvartaliter. Bladet erholdes regelmæssigen tilstillet med Posten og Bestillinger paa samme, der ønskes afgivne snarest muligt, modtages paa alle kongl. Postcontoirer Enhver ny tiltrædende Abonnent, der maatte ønske at have Bladet complet fra Aarets Begyndelse, vil kunne erholde det foregaaende (Januar) Qvartal d. A. tilstillet for 9 Mk., eller mindre end det Halve af den hidtil gjældende Betaling, naar Vedkommende behageligst ville lade dette Beløb, tilligemed Postmesterens Attest om at have bestilt Bladet, portofrit ihændekomme Udgiveren (Adresse, Vimmelskaftet No 138, 2 Sal.)
Lolland-Falsters Stifts-Tidende, 1840-03-27
Femte Uldmarked i Callundborg den 16de, 13de, 18de Juni 1840.
Lolland-Falsters Stifts-Tidende, 1840-03-27
Committeen for Uldmarkedet bekjendtgjør herved, at det oeconomiske Selskab i Holbeks Amt, ved hvis patriotiske Opoffrelse Markedet fra Begyndelsen af blev oprettet, ved et nyt Tilskud har sat den istand til atter i Aar at tilbyde Sælgere og Kjøbere samme Fordeele som i de 4 foregaaende Aar ikke ubetydeligt have bidraget til at skaffe Markedet Fremgang. Committeen tilbyder saaledes: frit Magasin for Ulden fra 16de May til 16de July, betaler Veierpenge, Omkostninger ved Uldens Op- og Nedbringelse fra Magasinerne samt alle Omkostninger som ere forbundne med Uldens Salg efter dens Ankomst til Callundborg, Mægler-Courtage og Assurance undtagne. For den Uld som søværts maatte ankomme til Markedet betaler Committeen Bropenge og Lysnings=Omkostninger, ligesom den i Tilfælde at Salg ikke finder Sted, sikkrer Eieren Fragten til og fra Callundborg.
Lolland-Falsters Stifts-Tidende, 1840-03-27
Vi tillade os at bringe til Dhrr. Schæferi=Eieres Kundskab: At Hr. Hofmann Bang, kongelig svensk SchæferieDirecteur, som forrige Aar for Flere af Undertegnede har fra Sverrig besørget et Jndkjøb af en Deel Faar og Væddere, som nedstamme i lige Linie fra Electoralstammer, hvilke i Aarene 1832 til 1837 ere kjøbte for svensk Regning i de bedste saxiske Schæferier og ligeledes i Aar har paataget sig at gjøre et lignende Jndkjøb for os, har tilbuden at ville, om Nogen maatte ønske det, besørge et Jndkjøb af indtil 100 Stkr. unge Moderfaar og 20 Stkr. Væddere af nævnte Race. Faarene ville kunne leveres for en Priis fra 8 til 12 Rbd., Vædderne fra 25 til 35 Rbd. foruden Omkostninger ved Transporten, som dog ikke ere betydelige. Skulde Nogen ønske at benytte dette Tilbud for at komme i Besiddelse af eet eller flere udmærkede Tillægsdyr, da bedes han at henvende sig enten mundtlig eller skriftlig til undertegnede, Barner, hos hver er henlagt Prøver af Ulden af de samtlige i Aaret 1839 for os indkjøbte Dyr.
Lolland-Falsters Stifts-Tidende, 1840-03-27
Medundertegnede, Greve Lerche, som lader en Schæfer afgaae directe til Sverrig, for at hjembringe de for vor Regning kjøbte Dyr, tilbyder, at denne ligeledes maae bringe de flere muligen indkjøbte Faar med til Sjælland, imod at der pr. Stk. deeltages forholdsmæssig i Omkostningerne ved Transporten.
Lolland-Falsters Stifts-Tidende, 1840-03-27
Committeen for Uldmarkedet i Callundborg, i Marts 1840. Rothe. Barner. Hellesen. C. Lerche. Madsen. Jespersen. Løse Breve til Kiøbenhavn, Lyngbye, Hirschholm og Helsingøer modtages paa Gaabense Post expedition til Forsendelse med Dampskibet Frederik den Sjette, hver Søndag Morgen indtil Kl. 5, saalænge Dampskibsfarten vedvarer. Gaabense Posterpedition den 24de Marts 1840. Fragten med Dampskibet Frederik den Sjette imellem Kiøbenhavn og Gaabense er ansat i Lighed med Fragten imellem Kiøbenhavn og Grønsund, nemlig for første Plads 5 Rbd., anden Plads 3 Rbd. Familier nyde Moderation i Betalingen.
Lolland-Falsters Stifts-Tidende, 1840-03-27
Jmellem Dampskibet og Gaabense er Fragten til Færgestedet iaar nedsat til 2 Mk. pro persona. Gaabense den 24de Marts 1840.
Lolland-Falsters Stifts-Tidende, 1840-03-27
Mandagen den 30te Marts bliver til Fordeel for de Brandlidte i Nysted, i Theaterlocalet paa Christiansholm, af nogle Dilettanter opført: "Misforstaaelse paa Misforstaaelse og Vennernes Fest, hvortil Entree billetter a 3 Mk. faaes hos Kjøbmand Burmeister i Nysted, samt ved Jndgangen som aabnes Kl. 5. Begyndelsen skeer præcise Kl. 6. Et Huus paa 17 Fag ny og god Bygning, hvoraf de 8 Fag til Beboelse og Resten til Lo, Lade og Stald, udflyttet fra Nørre Ørslev By paa Falster, med en Jordlod 4 Tdr. Land af Hortkorn 3 Skpr. 1 Fdkr., meget god Jord i god Drivt, er at erholde tilkjøbs paa billige Vilkaar, naar man snarest henvender sig til Fuldmægtig Wilcken i Nykjøbing. Hos Undertegnede bekommes: Engelske Sadler, forfærdigede af det fineste engelske Læder, fine dobbelte Ridetøier af samme Sort bruunt engelsk Læder, syet med Silke, samt engelske Sadelbomme; Alt til billigste Priis. Nykjøbing den 26 Marts 1840. Koch, Sadelmager, boende i Slotsgaden. Fuldblodshingsten Claudeslev.
Lolland-Falsters Stifts-Tidende, 1840-03-27
De, som maatte have Bedækningslodder til denne Hingst, bedes at henvende sig til Undertegnede, der meddeler Underretning om naar Hingsten staaer til Bedækning. Pederstrup den 22de Marts 1840. P. C. Lützen. Jnteressenterne af den Lollandsk-Falsterske Afdeling at Selskabet til Hesteavlens Fremme indbydes til at møde eller lade møde for sig, ved en Forsamling i Saxkiøbing, Mandagen den 30te dennes Formiddag Kl. 11, paa Giæstgivergaarden, hvor der ved Salg mellem dem vil blive fordeelt: 4 jydske Tillægshopper. Med hver Hoppe følger et Fribedækningsbeviis til den afde ædle Hingste, Cigar, Claudesley, Palæmon eller Gaberlunzi, som er nærmest ved Kiøberens Bopæl. Ourebyegaard den 21de Marts 1840. Rosenørn Lehn, paa Comiteens Vegne. Redigeret, trykt og udgivet af W. F. Laub i Nykjøbing. Blomsterfrøe. af udmærkede skjønne Sorter, stort Sortiment, til den yderst billige Priis 2, 3 a 4 s. Portionen, er at bekomme hos J. Meyer i Mariboe.
Lolland-Falsters Stifts-Tidende, 1840-03-27
Hos Skomager Beck i Nykjøbing kan til Paaske Flyttetid erholdes et Værelse tilligemed Kost for 2de Disciple.
Lolland-Falsters Stifts-Tidende, 1840-03-27
Efter flere af de Handlendes Anmodning, har jeg bestemt mig til, at oprette Paketfart her imellem Nykiøbing og Kiøbenhavn med mit førende Jagt-Skib Elisabeth Juul kaldet. Jeg agter saaledes fra Begyndelsen af næste Maaned og indtil Søefartens Ophør at afgaae herfra hver 14de Dag, som ei uforudseete Hindringer skulde indløbe), og vil da medtage saavel Fragtgods som Passagerer frem og tilbage mellem disse Stationer. Nykiøbing den 25 Marts 1840. J. Marqvardt.
Lolland-Falsters Stifts-Tidende, 1840-03-27
600 Rbd. Sedler Umyndiges Midler under Feige Birks Overformynderie, er imod anordnet Sikkerhed at erholde til Laans, enten strax eller i 11te Juni Termin dette Aar. Petersen. Feise den 10de Marts 1840.
Lolland-Falsters Stifts-Tidende, 1840-03-27
Af Umyndiges Midler kan strax erholdes til Laan, 794 Rbd. 4 Mk. 12 s. Sedler og Tegn imod lovbefalet Sikkerhed.
Lolland-Falsters Stifts-Tidende, 1840-03-27
Grevskabet Christianssædes vestre Districts Overformynderie den 22de Marts 1840. P. C. Lützen.
Lolland-Falsters Stifts-Tidende, 1840-03-27
Undertegnede har i Commission at udlaane imod Sikkerhed som for Umyndiges Midler en Capital stor 400 Rbd., som i Forening med de for Grevskabet Christianssædes vestre Districts Overformynderie averterede Midler kunde erholdes. Pederstrup den 22de Marts 1840. P. C. Lützen.
Lolland-Falsters Stifts-Tidende, 1840-03-27
Auctioner. Onsdagen den 1ste April d. A. Formiddag Kl. 11 slet, bliver ved offentlig Auction i Nykiøbings Hospital, om antageligt Bud skeer, bortsolgt circa 30 Tdr. Hvede, 100 Tdr. Rug, 520 Tdr. Byg, 65 Tdr. Havre og 35 Tdr. graae Erter. Hvilket til Lysthavendes Efterretning herved bekiendtgiøres, med Tilføiende, at Conditionerne erfares hos Forstander Grønbek. Nykiøbings Auctions=Contoir den 17de Marts 1840. Møller.
Lolland-Falsters Stifts-Tidende, 1840-03-27
Løverdagen den 4de April d. A. Formiddag Kl. 10, bliver, efter Skifterettens Begjæring og med 3 Maaneders Credit, paa Raadstuen her i Byen afholdt Auction over Jomfrue Frederikke Gierlews Dødsboes Løsøre og Effecter, hvoriblandt er 135 Lod forarbeidet Sølv, en Deel godt Dækketøi, Linned og Sengeklæder; – hvilket hverved bekiendtgiøres. Nyekiøbing den 25de Marts 1840. Møller. Den i No. 34 & 36 af Stiftstidenden averterede Bortfæstnings-Auction over Udflyttergaarden No 4 i Sønder=Alslev under Ourupgaard Gods, tilbagekaldes herved. Jndkaldelser.
Lolland-Falsters Stifts-Tidende, 1840-03-27
Arvingerne i Boet efter den ved Døden afgangne sindssvage Jomfru Sara Hansen af Westerborg, indkaldes herved med Aar og Dags Varsel, overeensstemmende med Forordningen af 5te Juli 1822, til for undertegnede comitterede Skifteforvalter, at anmelde og legitimere deres Arveret. Grevskabet Christianssædes vestre Districts Skifteret, Pederstrup pr. Mariboe den 21de Marts 1840. P. C. Lützen.
Lolland-Falsters Stifts-Tidende, 1840-03-29
Lollands Falster. Et Tidende. Søndagen den 29 Marts. No 58.
Lolland-Falsters Stifts-Tidende, 1840-03-29
Jndenlandske Efterretninger. For at besvige Meubelassurancen, traf Møller Nissens Enke i afvigte Julii Maaned Aftale med en hende daglig tilhaandegaaende Kone og dennes Søn om, at Sidstnævnte skulde under hendes egen Fraværelse paa Landet sætte Jld paa hendes Bolig i St. Pedersstræde i Kjøbenhavn. J Ledtog med sin Moder udførte Sønnen, ved Navn Christian Uggerløse, den aftalte Plan ved at sætte et tændt Lys under en Sopha, og begav sig derpaa med Moderen fra Stedet, efterat have seet, at der var gaaet Jld i Betrækket af Sophaen og i Tæppet paa et tæt derved staaende Bord. Dersom Jlden, der angreb Paneel, Gulv og Loft, ikke itide var bleven bemærket og slukket, vilde rimeligviis flere af Husets Beboere været omkomne i Luerne.
Lolland-Falsters Stifts-Tidende, 1840-03-29
Samtlige 3 Tiltalte ere nu af Høiesteret dømte til at have deres Hals forbrudt samt at steiles.
Lolland-Falsters Stifts-Tidende, 1840-03-29
J Haderslev var den 14de dennes, efter forudgaaet Jndbydelse, 6 a 700 af Byens omtrent tu finde Borgere forsamlede i Klublocalet, for at votere en Mishags=Adresse, i Anledning af de i Bladet Dannevirke nylig fremsatte haarde Beskyldninger imod Byens Borgerrepræsentanter; men Udfaldet viste, at Dannevirke ganske rigtigt havde udtalt Pluralitetens Mening; thi ikkun 158 af hine 700 underskreve, efter en hæftig Debattering baade paa Tydsk og Dansk, Adressen.
Lolland-Falsters Stifts-Tidende, 1840-03-29
Fra Pastor St. St. Blicher læses i Jyllandsposten Følgende: J Aarhuus Avis, ere paa eengang gjorte tre Angreb paa Underskrevne i Anledning af Himmelbjergsagen. Det ene er ikke inhumant, og af den Grund finder jeg mig ikke opfordret til at besvare det. De andre ere i en modsat Toneart, og af den Grund besvarer jeg ei heller disse. At Bjergets Eier er bleven vred, det er naturligt, det var der Grund til, og det maa jeg finde mig i. - At den Tredie – en Niels Pedersen, eller hvem der ellers kan skjule sig under dette Navn – anfalder mig med Haan og Spot, det kan ei heller krænke mig. Men skulde hans Bestræbelser for at gjøre Sagen selv latterlig, have anden Virkning, end alle Velsindedes Foragt - dette vilde smerte. - Jøvrigt er nu den største Vanskelighed hævet, da Himmelbjerget med Vei til falbydes for en bestemt Priis - 1000 Rbd. Spentrup, den 13de Marts 1840. S. S. B.
Lolland-Falsters Stifts-Tidende, 1840-03-29
Nykjøbing. Ved Jldebranden i Nysted den 23de dennes bleve 10 a 12 Huse og endeel af Præstegaardens Bagbygninger et Rov for Luerne. 14 Familier ere blevne huusvilde; men virksom Hjælp og venlig Godgiørenhed vil ogsaa her bidrage til at formilde deres tunge Skjebne. Hr. Greve, Dr. Philos. Raden til Christiansholm skal have skienket saavel Penge som og Brænde og Fødevare til de Brandlidte, og et Selskab af Dilettanter agter paa Mandag at give en dramatisk Forestilling, for derved at afhjælpe endeel af den øieblikkelige Nød. Man har stærk Formodning om at Jlden har været paasat, og Mistanken bestyrkes endmere derved, at en af Sprøiterne, som, efter hvad man fortæller, i ubeskadiget Stand bragtes til Brandstedet, senere skal være funden ituskaaren.
Lolland-Falsters Stifts-Tidende, 1840-03-29
Fra Rødby Toldsted er i Aaret 1839 udført til indenlandske Steder 942 Tdr. Korn (2, 182. Tdr. i 1838), nemlig 445 Tdr. Hvede, 10 Tdr. Rug, 480 Tdr. Byg og 7 Tdr. Raps, til Hertugdømmene 2,608 Tdr. (1,767 Tdr. i 1838), nemlig 479 Tdr. Hvede, 225 1/2 Tdr. Rug, 696. Tdr. Byg, 892 Tdr. Havre, 61 Tdr. Erter, 155 1/2 Tdr. Vikker, 24 1/2 Tdr. Raps og 74 Tdr. Horfrø, til fremmede Steder 4 Tdr. Raps, (Jntet i 1838). Den hele Kornudførsel udgjør saaledes for 1839. 3,554 Tdr., medens den i Aaret 1838 udgjorde 3,949 Tdr., eller 395 Tdr. mere. – Endvidere er udført til indenlandske Steder 500 Lpd. Hvedemeel, 509 Lpd. Rugmeel og 16 Lpd. Kløverfrø, samt til Hertugdømmene 72 Pd. Huder, 1 Skpd. 88 Pd. Skind og 114 Tdr. Kartofler. - 59 Fartøier af 263 3/4 Læsters Drægtighed ere i Aarets Løb ind- og udklarerede. Til Toldstedet er hjemmehørende 2 Fartøier af 6 1/2 Læsters Drægtighed. (Meddeelt.)
Lolland-Falsters Stifts-Tidende, 1840-03-29
Udenlandske Efterretninger. England. J Underhusets Møde den 20de de, bragtes Krigen med China paa Bane af Sir J. Graham. Som Grundene til en Rustning mod China udhævede Lord Russell: at erholde Satisfaction for de Krænkelser, der af chinesiske Autoriteter, vare tilføiede brittiske Undersaatter, Erstatning for de Tab, de paa China handlende engelske Kjøbmænd havde lidt, Sikkerhed mod personlige Voldsomheder, og endelig tilstrækkelig Garantie for de paa hiint Land handlende brittiske Undersaatters saavel personlige som Eiendoms-Sikkerhed, samt Caution for de Handlendes Fordringer og Handelens Beskyttelse. J samme Møde erklærede Hr. Hutt med Hensyn til den Told, som Kongen af Hannover fortiden hæver paa Elben, at Parlamentet med Misbilligelse betragter saadant. Vel indrømmede han, at Hannover har Ret til at hæve nogen Told, men paastod tillige, at det ved Udøvelsen af denne Ret overtraadte saavel de bestaaende Tractater som og alle Retfærdigheds-Grundsætninger. Denne Erklæring bifaldtes af flere Talere, blandt hvilke Lord Palmerston, der yttrede, at denne Gjenstand ogsaa var bleven bragt paa Bane af Hamborg og Danmark.
Lolland-Falsters Stifts-Tidende, 1840-03-29
Frankrig. Prøvelses=Commissionen betræffende Lovudkastet til de hemmelige Fonds, har den 16de dennes valgt den ministerielle Deputerede, Defitte, til sin Præsident. Det bliver stedse øiensynligere at Thiers vil erholde sit Tillidsvotum, og at det allerede er lykkedes Conseilspræsidentens overordentlige Virksomhed lidt efter lidt at sprænge det saakaldte uopløselige Forbund af de 221. Prøvelses=Commissionens Forsamling den 17de dennes have Remusat og Thiers afgivet Erklæringer, som have været meget tilfredsstillende for Commissionen. Hr. Würtemberg, en af de 221, erklærede, at han vilde stemme for Lovforslagets Antagelse. Man formoder, at den ministerielle Deputerede, Hr. Berville, vil blive valgt til Commissionens Referent, og da alle Spørgsmaal allerede forud ere bearbeidede i Commissionen, saa kan Beretningen snart være færdig og forelægges Kamrene. - Hertugen af Nemours Formæling og Greven af Paris's Daab vil finde Sted paa Kongens Navnedag den 1ste Mai. – Fra Toulon berettes, at Marine-Ministeren har givet befaling til skyndsomst at udruste og armere adskillige Linieskibe.
Lolland-Falsters Stifts-Tidende, 1840-03-29
Fra Algier meldes, at Troppernes Sundhedstilstand er god og at Marschal Valde forbereder sig til et nyt Feldttog. Abdel Kader ruster sig i Medeah mod et forestaaende Angreb. Han skal have afsat sin Svoger Mustapha, Kalif af Mas cara, paa Grund af det forulykkede Tog mod Masagran.
Lolland-Falsters Stifts-Tidende, 1840-03-29
Spanien. Fra Saragossa har man gunstige Beretninger. Siden Seguras Jndtagelse har det hele omliggende Land erklæret sig for Dronningen, og Jndbyggerne forlangte Vaaben for at kunne forsvare sig mod Guerillabanderne. Fra Esparteros Hovedqvarteer i Alcorisa skrives under 11te dennes: Vi ere nu kun 4 Mile fra Castellote, hvor vi sandsynlig ville indtræffe imorgen paa samme Tid som O'Donnell vil ankomme for Aliaga. Disse tvende Stillinger ere af stor Vigtighed, deels fordi vi ere tvungne til at have en meget udbredt Operationslinie, deels fordi vi ere afskaarne fra al directe Forbindelse med O'Donnells Armee, der hidindtil har været aldeles adskilt fra os. Om 4 Dage ere vi Herrer af disse to Pladser, som vi nu ville angribe, og Fjenden vil da befinde sig i en meget mislig Stilling." Paa den anden Side fortælle imidlertid carlistiske Beretninger endnu bestandig om anseelige Forsvars-Anstalter, som Cabrera iværksætter for at gjøre Dronningens Tropper enhver Fodsbred Land stridigt. J Catalonien have Carlisterne endnu betydelige Stridskræfter, og Ros d'Eroles skal nylig med 1400 Mand have viist sig for Seo d'Urgel og brandskattet de omliggende Landsbyer.
Lolland-Falsters Stifts-Tidende, 1840-03-29
Rusland. Man vil vide, at Hr. v. Bru now nu skal være formelig accrediteret ved det engelske Hof, og udleder heraf den Slutning, at en afgjort Overeensstemmelse maa herske mellem det Petersborger og Londoner Cabinet. Dagens store Spørgsmaal vil saaledes - haaber man – tilsidst blive i besvaret paa den Maade, som det fra Begyndelsen af var opfattet i Petersborg.
Lolland-Falsters Stifts-Tidende, 1840-03-29
Tyrkiet. Den græske Patriarch i Constantinopel skal være afsat og Ærkebiskoppen af Nicomedien i hans Sted udnævnt til Patriarch. Jmedens Portens Finantsnød bestandig tiltager, søger den dog tillige med Jver at tilveiebringe en Armee i Asien. – Fra Alexandrien meldes, at Mehemed Ali sammendrager store Stridskræfter til sine Staters Forsvar. De vigtigste Punkter ved Kysterne blive befæstede og forsynede med stærke Besætninger og Forraad af enhver Art.